Mineraliniai Vandenys
Mineraliniai Vandenys (rus. Минеральные Воды) – miestas Rusijoje, Stavropolio krašto pietuose, Kaukazo Mineralinių Vandenų kurortinėje srityje, Kumos slėnyje. Labai svarbus transporto mazgas: yra didžiausias pietų Rusijoje oro uostas, geležinkelio stotis (linijos į Armavirą, Prochladną, Kislovodską), praeina „Kaukazo“ plentas (M29). Maisto (duonos), statybinių medžiagų pramonė. Turizmas, sanatorijos.